ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

...ซามูไร บอนด์
qq...คดีงาช้างหายกว่า 40 ล้านบาทที่ด่านศุลกากร ท่าอากาศยานสุวรรณภูมิใกล้ความจริงแล้ว ประสงค์ พูนธเนศ อธิบดีกรมศุลกากร ประกาศเดินหน้าหางาช้างคืนให้ถึงที่สุด พร้อมเอาตัวคนผิดมาลงโทษ งานนี้ไม่มีลูบหน้าปะจมูกแน่นอน
qq...ล่าสุดผู้ต้องหา 3 คนซึ่งเป็นข้าราชการในกรมศุลกากร เข้าไปให้ปากคำตามหมายเรียกกับตำรวจ สภ.ราชาเทวะ แล้ว หลังจากก่อนหน้านี้ทางตำรวจจับกุม สุชาติ สนคดี เจ้าของ บริษัท แซม แอนด์ เจส ไปแล้ว ซึ่งคนนี้มีคดีเก่าลักลอบส่งออกไม้พะยูน ซึ่งจับได้ที่ด่านศุลกากรจังหวัดระยอง
qq...ขณะเดียวกันผู้บริหารระดับสูงของด่านสุวรรณภูมิ ได้ทำ “หนังสือชี้แจงข้อเท็จจริง” ถึงผู้ใหญ่ในกรมศุลกากรปฏิเสธว่าไม่มีส่วนเกี่ยวข้องกับการหายไปของงาช้าง แต่ทางตำรวจยังสงสัยว่าโกดังเก็บของกลางมี ลูกกรงเหล็ก กั้นไว้หมด แถมยังมีกล้องวงจรปิดอีกเพียบ เหตุใดจึงมี “ไอ้โม่ง” เอางาช้างท่อนยาวกว่า 1 เมตรออกไปได้เกือบ 100 ท่อน
qq...เบื้องลึกที่ตำรวจกำลังสาวอยู่ขณะนี้ คือมีนายด่านศุลกากร “รับจ๊อบ” ตั้งบริษัท ชิปปิ้ง นำเข้าส่งออกสินค้าผิดกฎหมาย และรับจ๊อบให้คนมีสีหรือคนใหญ่คนโตทางการเมือง กรณีของงาช้างก็เป็นหนึ่งในสินค้าที่มีใบสั่งให้เอาออกมาจากโกดัง แถมบางครั้งยังใช้พวก ชิปปิ้งผี ติดบัตรที่หน้าอกว่าเป็นเจ้าหน้าที่ในสุวรรณภูมิ เอาของกลางออกไปหน้าตาเฉย
qq...ขณะที่อธิบดีกรมศุลกากรมีกำหนดจะไปตรวจด่านสุวรรณภูมิและโกดังเก็บของกลาง ต้นเดือน มี.ค.นี้ เพื่อไปหาทางแก้ปัญหาไม่ให้เหตุการณ์ของกลางหาย ซ้ำรอย ขึ้นอีก โดยล่าสุดถ้ามีการจับกุมลักลอบนำงาช้างเข้ามาในประเทศไทยได้ อธิบดีประสงค์ พูนธเนศ บอกว่า จะให้ กรมอุทยานแห่งชาติสัตว์ป่า และพันธุ์พืช เป็นผู้เก็บงาช้างไปเลยดีกว่า